# Επίσημη Εφημερίδα L 196/2021

| | ISSN 1977-0669 |
| --- | --- |
| Επίσημη Εφημερίδα
  της Ευρωπαϊκής Ένωσης | L 196 |
| | |
| Έκδοση στην ελληνική γλώσσα | Νομοθεσία | 64ό έτος3 Ιουνίου 2021 |

ISSN 1977-0669

Επίσημη Εφημερίδα

της Ευρωπαϊκής Ένωσης

L 196

Έκδοση στην ελληνική γλώσσα

Νομοθεσία

64ό έτος3 Ιουνίου 2021

---

| Περιεχόμενα | | II   Μη νομοθετικές πράξεις | Σελίδα |
| --- | --- | --- | --- |
| | | ΚΑΤΕΥΘΥΝΤΗΡΙΕΣ ΓΡΑΜΜΕΣ |
| | * | Κατευθυντήρια γραμμή (ΕΕ) 2021/889 τησ Ευρωπαϊκήσ Κεντρικήσ Τράπεζασ, της 6ης Μαΐου 2021, που τροποποιεί την κατευθυντήρια γραμμή (ΕΕ) 2015/510 σχετικά με την εφαρμογή του πλαισίου νομισματικής πολιτικής του Ευρωσυστήματος (ΕΚΤ/2021/23) | 1 |

Περιεχόμενα

II   Μη νομοθετικές πράξεις

Σελίδα

ΚΑΤΕΥΘΥΝΤΗΡΙΕΣ ΓΡΑΜΜΕΣ

*

Κατευθυντήρια γραμμή (ΕΕ) 2021/889 τησ Ευρωπαϊκήσ Κεντρικήσ Τράπεζασ, της 6ης Μαΐου 2021, που τροποποιεί την κατευθυντήρια γραμμή (ΕΕ) 2015/510 σχετικά με την εφαρμογή του πλαισίου νομισματικής πολιτικής του Ευρωσυστήματος (ΕΚΤ/2021/23)

ΕΚΤ/2021/23

1

| EL | Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.
  Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο. |
| --- | --- |

EL

Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.

Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο.

---

II Μη νομοθετικές πράξεις

ΚΑΤΕΥΘΥΝΤΗΡΙΕΣ ΓΡΑΜΜΕΣ

| 3.6.2021 | EL | Επίσημη Εφημερίδα της Ευρωπαϊκής Ένωσης | L 196/1 |
| --- | --- | --- | --- |

3.6.2021

EL

Επίσημη Εφημερίδα της Ευρωπαϊκής Ένωσης

L 196/1

---

ΚΑΤΕΥΘΥΝΤΗΡΙΑ ΓΡΑΜΜΗ (ΕΕ) 2021/889 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ

της 6ης Μαΐου 2021

που τροποποιεί την κατευθυντήρια γραμμή (ΕΕ) 2015/510 σχετικά με την εφαρμογή του πλαισίου νομισματικής πολιτικής του Ευρωσυστήματος (ΕΚΤ/2021/23)

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,

Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 3.1 πρώτη περίπτωση, τα άρθρα 9.2, 12.1, 14.3, 18.2 και το άρθρο 20 πρώτη παράγραφος,

Εκτιμώντας τα ακόλουθα:

| (1) | Η επίτευξη ενιαίας νομισματικής πολιτικής συνεπάγεται την ανάγκη καθορισμού των εργαλείων, μέσων και διαδικασιών για την ομοιόμορφη εφαρμογή της σε όλα τα κράτη μέλη με νόμισμα το ευρώ από το Ευρωσύστημα. |
| --- | --- |

(1)

Η επίτευξη ενιαίας νομισματικής πολιτικής συνεπάγεται την ανάγκη καθορισμού των εργαλείων, μέσων και διαδικασιών για την ομοιόμορφη εφαρμογή της σε όλα τα κράτη μέλη με νόμισμα το ευρώ από το Ευρωσύστημα.

| (2) | Η συμμόρφωση με τις απαιτήσεις ιδίων κεφαλαίων αποτελεί όρο αναγκαίο για την επίτευξη της χρηματοοικονομικής ευρωστίας των ιδρυμάτων κατά το άρθρο 55 στοιχείο γ) της κατευθυντήριας γραμμής (ΕΕ) 2015/510 της Ευρωπαϊκής Κεντρικής Τράπεζας (ΕΚΤ/2014/60) (1). |
| --- | --- |

(2)

Η συμμόρφωση με τις απαιτήσεις ιδίων κεφαλαίων αποτελεί όρο αναγκαίο για την επίτευξη της χρηματοοικονομικής ευρωστίας των ιδρυμάτων κατά το άρθρο 55 στοιχείο γ) της κατευθυντήριας γραμμής (ΕΕ) 2015/510 της Ευρωπαϊκής Κεντρικής Τράπεζας (ΕΚΤ/2014/60) (1).

| (3) | Σύμφωνα με το άρθρο 92 παράγραφος 1 του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου (2)
  , τα πιστωτικά ιδρύματα υπόκεινται στις ακόλουθες απαιτήσεις ιδίων κεφαλαίων: δείκτη κεφαλαίου κοινών μετοχών της κατηγορίας 1, δείκτη κεφαλαίου της κατηγορίας 1 και συνολικό δείκτη κεφαλαίου. Από τις 28 Ιουνίου 2021 τα πιστωτικά ιδρύματα θα υπόκεινται σε πρόσθετη απαίτηση ιδίων κεφαλαίων, τον δείκτη μόχλευσης, η οποία εισήχθη με το άρθρο 1 σημείο 46, σε συνδυασμό με άρθρο 3 παράγραφος 2, του κανονισμού (ΕΕ) 2019/876 του Ευρωπαϊκού Κοινοβουλίου και του Συμβουλίου (3). |
| --- | --- |

(3)

Σύμφωνα με το άρθρο 92 παράγραφος 1 του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου (2)
  , τα πιστωτικά ιδρύματα υπόκεινται στις ακόλουθες απαιτήσεις ιδίων κεφαλαίων: δείκτη κεφαλαίου κοινών μετοχών της κατηγορίας 1, δείκτη κεφαλαίου της κατηγορίας 1 και συνολικό δείκτη κεφαλαίου. Από τις 28 Ιουνίου 2021 τα πιστωτικά ιδρύματα θα υπόκεινται σε πρόσθετη απαίτηση ιδίων κεφαλαίων, τον δείκτη μόχλευσης, η οποία εισήχθη με το άρθρο 1 σημείο 46, σε συνδυασμό με άρθρο 3 παράγραφος 2, του κανονισμού (ΕΕ) 2019/876 του Ευρωπαϊκού Κοινοβουλίου και του Συμβουλίου (3).

| (4) | Για τους λόγους αυτούς η κατευθυντήρια γραμμή (ΕΕ) 2015/510 (ΕΚΤ/2014/60) θα πρέπει να τροποποιηθεί, |
| --- | --- |

(4)

Για τους λόγους αυτούς η κατευθυντήρια γραμμή (ΕΕ) 2015/510 (ΕΚΤ/2014/60) θα πρέπει να τροποποιηθεί,

ΕΞΕΔΩΣΕ ΤΗΝ ΠΑΡΟΥΣΑ ΚΑΤΕΥΘΥΝΤΗΡΙΑ ΓΡΑΜΜΗ:

Άρθρο 1

Τροποποιήσεις

Οι παράγραφοι 2 και 3 του άρθρου 158 της κατευθυντήριας γραμμής (ΕΕ) 2015/510 (ΕΚΤ/2014/60) αντικαθίστανται από το ακόλουθο κείμενο:

«2.   Για προληπτικούς λόγους περιορίζεται αυτόματα η πρόσβαση σε πράξεις νομισματικής πολιτικής του Ευρωσυστήματος αντισυμβαλλομένων που υπόκεινται σε εποπτεία κατά το άρθρο 55 στοιχείο β) σημείο i), αλλά δεν πληρούν τις απαιτήσεις ιδίων κεφαλαίων του κανονισμού (ΕΕ) αριθ. 575/2013, σε ατομική και/ή ενοποιημένη βάση, σύμφωνα με τις εποπτικές απαιτήσεις, καθώς και αντισυμβαλλομένων που υπόκεινται σε ανάλογη εποπτεία κατά το άρθρο 55 στοιχείο β) σημείο iii), αλλά δεν πληρούν απαιτήσεις ιδίων κεφαλαίων ανάλογες εκείνων του κανονισμού (ΕΕ) αριθ. 575/2013, σε ατομική και/ή ενοποιημένη βάση. Ο περιορισμός αντιστοιχεί στο επίπεδο πρόσβασης στις πράξεις νομισματικής πολιτικής του Ευρωσυστήματος το οποίο ισχύει κατά τον χρόνο γνωστοποίησης της εν λόγω μη συμμόρφωσης στο Ευρωσύστημα. Ο συγκεκριμένος περιορισμός ισχύει με την επιφύλαξη τυχόν περαιτέρω μέτρων που μπορεί να λάβει το Ευρωσύστημα στη βάση διακριτικής ευχέρειας. Εάν η συμμόρφωση με τις απαιτήσεις ιδίων κεφαλαίων δεν αποκατασταθεί μέσω της λήψης πρόσφορων και έγκαιρων μέτρων το αργότερο εντός 20 εβδομάδων από την ημερομηνία αναφοράς της διαδικασίας συλλογής δεδομένων κατά την οποία διαπιστώθηκε η μη συμμόρφωση, αναστέλλεται αυτόματα η πρόσβαση των αντισυμβαλλομένων σε πράξεις νομισματικής πολιτικής του Ευρωσυστήματος για προληπτικούς λόγους.

3.   Για προληπτικούς λόγους το Ευρωσύστημα μπορεί, στο πλαίσιο της αξιολόγησης της οικονομικής ευρωστίας ορισμένου αντισυμβαλλομένου κατά το άρθρο 55 στοιχείο γ) και με την επιφύλαξη τυχόν άλλων μέτρων διακριτικής ευχέρειας, να περιορίζει την πρόσβαση των ακόλουθων αντισυμβαλλομένων σε πράξεις νομισματικής πολιτικής του:

| α) | αντισυμβαλλομένων για τους κεφαλαιακούς δείκτες ή/και τους δείκτες μόχλευσης των οποίων είναι ανεπαρκείς ή δεν καθίστανται έγκαιρα διαθέσιμες στην οικεία ΕθνΚΤ και την ΕΚΤ, το αργότερο εντός 14 εβδομάδων από τη λήξη του σχετικού τριμήνου, πληροφορίες βάσει του κανονισμού (ΕΕ) αριθ. 575/2013· |
| --- | --- |

α)

αντισυμβαλλομένων για τους κεφαλαιακούς δείκτες ή/και τους δείκτες μόχλευσης των οποίων είναι ανεπαρκείς ή δεν καθίστανται έγκαιρα διαθέσιμες στην οικεία ΕθνΚΤ και την ΕΚΤ, το αργότερο εντός 14 εβδομάδων από τη λήξη του σχετικού τριμήνου, πληροφορίες βάσει του κανονισμού (ΕΕ) αριθ. 575/2013·

| β) | αντισυμβαλλομένων που δεν υποχρεούνται μεν να παρέχουν πληροφορίες για τους κεφαλαιακούς δείκτες ή/και τους δείκτες μόχλευσης βάσει του κανονισμού (ΕΕ) αριθ. 575/2013, αλλά για τους οποίους είναι ανεπαρκείς ή δεν καθίστανται έγκαιρα διαθέσιμες στην οικεία ΕθνΚΤ και την ΕΚΤ, το αργότερο εντός 14 εβδομάδων από τη λήξη του σχετικού τριμήνου, ανάλογες πληροφορίες κατά το άρθρο 55 στοιχείο β) σημείο iii). |
| --- | --- |

β)

αντισυμβαλλομένων που δεν υποχρεούνται μεν να παρέχουν πληροφορίες για τους κεφαλαιακούς δείκτες ή/και τους δείκτες μόχλευσης βάσει του κανονισμού (ΕΕ) αριθ. 575/2013, αλλά για τους οποίους είναι ανεπαρκείς ή δεν καθίστανται έγκαιρα διαθέσιμες στην οικεία ΕθνΚΤ και την ΕΚΤ, το αργότερο εντός 14 εβδομάδων από τη λήξη του σχετικού τριμήνου, ανάλογες πληροφορίες κατά το άρθρο 55 στοιχείο β) σημείο iii).

Η πρόσβαση αποκαθίσταται μόλις καταστούν διαθέσιμες οι σχετικές πληροφορίες στην οικεία ΕθνΚΤ και διαπιστωθεί ότι ο αντισυμβαλλόμενος πληροί το κριτήριο της οικονομικής ευρωστίας κατά το άρθρο 55 στοιχείο γ). Εάν οι σχετικές πληροφορίες δεν καταστούν διαθέσιμες το αργότερο εντός 20 εβδομάδων από τη λήξη του σχετικού τριμήνου, η πρόσβαση του αντισυμβαλλομένου σε πράξεις νομισματικής πολιτικής του Ευρωσυστήματος αναστέλλεται αυτόματα για προληπτικούς λόγους.».

Άρθρο 2

Έναρξη παραγωγής αποτελεσμάτων και εφαρμογή

1.   Η παρούσα κατευθυντήρια γραμμή αρχίζει να παράγει αποτελέσματα την ημέρα της κοινοποίησής της στις εθνικές κεντρικές τράπεζες των κρατών μελών με νόμισμα το ευρώ.

2.   Οι εθνικές κεντρικές τράπεζες των κρατών μελών με νόμισμα το ευρώ λαμβάνουν τα κατάλληλα μέτρα για σκοπούς συμμόρφωσής τους με την παρούσα κατευθυντήρια γραμμή και τα εφαρμόζουν από την 28η Ιουνίου 2021. Κοινοποιούν στην Ευρωπαϊκή Κεντρική Τράπεζα τα συναφή κείμενα και μέσα το αργότερο την 1η Ιουνίου 2021.

Άρθρο 3

Αποδέκτες

Η παρούσα κατευθυντήρια γραμμή απευθύνεται σε όλες τις κεντρικές τράπεζες του Ευρωσυστήματος.

Φρανκφούρτη, 6 Μαΐου 2021.

Για το Διοικητικό Συμβούλιο της ΕΚΤ

Η Πρόεδρος της ΕΚΤ

Christine LAGARDE

---

(1)  Κατευθυντήρια γραμμή (ΕΕ) 2015/510 της Ευρωπαϊκής Κεντρικής Τράπεζας, της 19ης Δεκεμβρίου 2014, σχετικά με την εφαρμογή του πλαισίου νομισματικής πολιτικής του Ευρωσυστήματος (κατευθυντήρια γραμμή γενικής τεκμηρίωσης) (ΕΚΤ/2014/60) (ΕΕ L 91 της 2.4.2015, σ. 3).

1

(2)  Κανονισμός (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (ΕΕ L 176 της 27.6.2013, σ. 1).

2

(3)  Κανονισμός (ΕΕ) 2019/876 του Ευρωπαϊκού Κοινοβουλίου και του Συμβουλίου, της 20ής Μαΐου 2019, για την τροποποίηση του κανονισμού (ΕΕ) αριθ. 575/2013 όσον αφορά τον δείκτη μόχλευσης, τον δείκτη καθαρής σταθερής χρηματοδότησης, τις απαιτήσεις ιδίων κεφαλαίων και επιλέξιμων υποχρεώσεων, τον πιστωτικό κίνδυνο αντισυμβαλλομένου, τον κίνδυνο αγοράς, τα ανοίγματα έναντι κεντρικών αντισυμβαλλομένων, τα ανοίγματα έναντι οργανισμών συλλογικών επενδύσεων, τα μεγάλα χρηματοδοτικά ανοίγματα και τις υποχρεώσεις υποβολής αναφορών και δημοσιοποίησης, καθώς και του κανονισμού (ΕΕ) αριθ. 648/2012 (ΕΕ L 150 της 7.6.2019, σ. 1).

3

---